Siku ya Matendo Mema

Siku ya Matendo Mema ni siku ya kimataifa ya kujitolea iliyoanza mwaka 2007.
Siku hiyo hufanyika kila mwaka katika mwezi wa Machi au Aprili.

Lengo ni kuunganisha watu wengi duniani kwa ajili ya kufanya matendo mema kwa wengine na kwa ajili ya dunia.

Siku hiyo ya huduma za kijamii ilizinduliwa mara ya kwanza nchini Israel na mfanyabiashara mwanamke mhisaniShari Arison, kupitia Ruach Tova, ambayo ni asasi isiyo ya kifaida ambayo inaunganishwa watu wanaotaka kijitolea pamoja na taasisi nyingine. Kuzungumzia kuhusu siku hii, Shari Arison amesema:
'Ninaamini kwamba kama watu wote watafikiri mambo mema, kuzungumza mema na kutenda mema, mzunguko wa kutenda mema utaongezeka duniani, siku ya matendo mema imekuwa siku yenye muhamko mkubwa wa utoaji wa matumaini, na mwaka huu watu binafsi, watoto wa shule, wanajeshi na wafanyakazi kutoka katika shughuli nyingi mbalimbali wanaungana kwa ajili ya siku ya matendo mema ya mwaka, kwa ajili ya kufanya matendo mema kwa wengine kama kumbukizi' .

Historia

Katika Israeli 
Siku ya Matendo (kwa Kiyahudi: יום המעשים הטובים) ilianza mwaka 2007. Kwa makadirio ya  watu wapatao 7,000 walishiriki nchini Israel katika mwaka huo. 

Hadi mwaka 2016 walifikia watu 1,500,000. Kampuni mbalimbali zikishiriki pamoja na asasi zisizo za kifaida nchi nzima kwa kuandaa shughuli mbalimbali za kijamii, kama vile kupaka rangi majengo, kupanda bustani za kijamii pamoja na mambo mbalimbali yanayohitajika katika jamii, miji kama Tel Aviv na Yerusalemu ziliandaa matamasha maalumu ya wazi.

Uungwaji mkono na Dunia 
Kufikia mwaka 2011 dunia nzima ilianza kushiriki ikijumuisha Marekani, Ukraine na Poland. Mwaka 2011, kampuni za kimataifa Shikun & Binui na Bank Hapoalim zilikuwa miongoni mwa kampuni za kwanza ya kimataifa kushiriki katika siku ya matendo mema nje ya Israeli, siku ya matendo mema imekuwa ikisherehekewa katika miji mikubwa kama Roma, São Paulo, Kaohsiung City, na New York City kwa kuandaa matamasha maalumu. Katika siku hiyo katika eneo la Herald Square, New York City, msanii na mwigizaji Adrian Grenier aliunga mkono kwa kuzungumza katika siku ya tamasha

Mwaka 2012, mpango huu uliungwa mkono na MTV na kufanya kampeni ya wiki sita katika runinga yake ya mtandaoni, na ujumbe kuwafikia zaidi ya watu milioni 24 duniani.

Papa Fransisko akishiriki siku ya matendo mema 2015 mjini Roma alisema:

Mwaka 2016 siku ya matendo mema nchini Brazil walifikia watu 10,000 nchi nzima, na miji 40 ya Brazili ikijumuisha miji mikubwa kama Rio de Janeiro, Brasília, na São Paulo.

Katika Amerika ya Kilatini, tukio kubwa lilifanyika Panama, Costa Rica, Brazil, Peru, na nchi nyingine 16.

Huko Taiwan, siku ya matendo mema iliungana na TAVE (Taiwan Association for Volunteer Effort) kufanya shughuli kubwa katika miji mikubwa ya Kaohsiung City, Taiwan  2016. Makamo wa Raisi, Chen Chien-jen, na Kaohsiung’s Mayor, Chen Chu, walikuwa miongoni wa wageni wa heshima waloshiriki siku hii. Taoyuan City ulisherehekea siku hii , na kuandaliwa na  Taoyuan City Volunteer Service Association na asasi nyingine shiriki.

Mwaka wa 2020 ni mwaka wa 14 wa siku ya matendo mema, kwa makadirio zaidi ya nchi 93 zitashiriki na jumla watu 2,500,000 watajitolea duniani, siku hii husherehekewa na nchi kama Kenya, Tanzania, Ureno, Italia na nchi nyingine.

Siku ya matendo mema na Ruach Tova ni sehemu ya Ted Arison Family Foundation, na mhisani wa Arison Group.

Tarehe

Tuzo 
SIku ya Matendo Mema imepokea tuzo ya  George W. Romney Affiliate Excellence Award ya  2016.

Tazama Pia
 Siku ya Mandela
 Siku ya Wanawake Duniani

Marejeo

Viungo vya Nje 
 Official Good Deeds Day website
 Shari Arison website
 Ted Arison Family Foundation website
 Ruach Tova website

Sikukuu
Sikukuu za Kimataifa